

**ГОДИШЕН ОТЧЕТЕН ДОКЛАД**

**за 2021 година**

**Поради световната пандемия от Ковит-19 всички мероприятия след издадените заповеди от Министъра на здравеопазването посочени в отчетния доклад бяха организирани при стриктно спазване на противоепидемичните мерки.**

**І.Обща характеристика на читалището**

Читалище „Огнище 1944” с. Стремци е основано през далечната 1944 година. Целта на читалището е да задоволява потребностите на населението, като развива и обогатява културния живот, социалната и образователната дейност в с. Стремци и района. Цели да разшири и закрепи придобитата в училище грамотност, запази обичаите, традициите, разширява знанията, приобщава към ценностите и постиженията на науката, изкуството и културата.

**ІІ. Библиотечна и информационна дейност**

Най-важното звено на читалището е библиотеката. Тя е любимо място за учениците и редовните читатели. Благодарение на Програмата „Глобални библиотеки- България“ днес тя е модернизирана, оборудвана с 4 компютъра, мултифункционално устройство, екран, мултимедия и предлага нови услуги, не само традиционните. В НЧ „Огнище 1944” книжният обмен е основното в дейността на библиотеката, но това не е всичко. В библиотеката освен художествена литература на български език могат да се намерят книги на турски, немски, английски и руски език. Предлагат се вестници и списания, предлага се и помощна учебна литература. Стремежът ни е непрекъснато обогатяване на фонда и то с литература, която да задоволи потребностите на нашите читатели от всички възрасти. Нашата основна задача е да търсим подходящи форми за привличане на повече хора в библиотеката, особено децата, у които трябва да създадем интерес към книгата - художествена и научна, както и навици за четене. Днешните читатели-деца са утрешните възрастни читатели.

По-малките деца до четвърти клас се интересуват най-вече от детската литература, докато по-големите търсят и помощна литература по различни предмети – за радост, библиотеката е техен незаменим помощник. Две години подред библиотеката спечели проект от Министерството на културата по програма „Българските библиотеки - съвременни центрове за четене и информираност”. Размножителната техника по програма „Глобални библиотеки” също е в помощ на учениците и потребителите на библиотеката.

Библиотеката поддържа постоянно витрини както за нови книги, така и за бележити дати и годишнини, а освен това осигурява литературни и нагледни материали за всички празници и чествания.

И през тази 2021 година бяха направени дарения на книги в читалището. От 9921 тома през 2020 г. библиотечният фонд се е увеличил на 10 012 библиотечни единици. Регистрираните читатели през 2021 година са 316. От тях до 14 годишна възраст са 97, над 14 години 219, жени 192, мъже 124, със средно образование 76, с висше образование 58 и с основно образование 101.

С откриването на библиотечно-информационния център по Програма „Глоб@лни библиотеки- България” през 2009 г. , библиотеката се превърна и в информационен и обществен център, където жителите на село Стремци и други от района получават безплатен достъп до интернет и услуги.

**ІІІ. Любителско – художествено творчество**

Изминалата година беше доста по-различна, заради извънредното положение в страната, но въпреки това бе насочена в постоянна и отговорна работа на Настоятелството и на читалищния колектив.

Ето и дейността на читалището през този период:

1. Библиотеката при НЧ „Огнище 1944”- с. Стремци, общ. Кърджали спечели пореден проект от Министерството на културата по програма „Българските библиотеки - съвременни центрове за четене и информираност“. Със средствата бяха закупени нови книги съобразени с интересите и потребностите на читателите – художествена литература за деца и възрастни, учебна литература.
2. С учениците от седми, осми и девети клас изработихме валентинки с послания по-случай Деня на влюбените. На 14 февруари те бяха раздадени на хората в селото, на потребителите в библиотеката и читалището.
3. На 21 февруари макар и скромно заради пандемията, в читалището отбелязахме Деня на майчиния език.
4. При стриктно спазване на противоепидемичните мерки през месец февруари в читалището се организира „ Работилничка за мартенички”. С деца и родители изработихме над 100 броя мартенички, които бяха раздадени в селото и детските градини в района.
5. Весели и усмихнати, с песни, стихове и танци децата от ДГ "Мики Маус"- с. Стремци, общ. Кърджали посрещнаха Баба Марта(читалищния секретар)! След прекрасното тържество Баба Марта ги закичи с мартенички, които бяха изработени в читалището.
6. И тази година посрещането на Баба Марта в детска градина"Пинокио" -с. Горна крепост, общ.Кърджали се превърна в прекрасен празник. По традиция и за здраве Баба Марта (читалищния секретар) закичи децата с мартенички, които бяха изработени в читалището. Те я очакваха с нетърпение. Поздравиха я със стихове, песни и танци.
7. Баба Марта обиколи и селото, закичи малки и големи с мартенички, изработени в читалището.
8. При стриктно спазване на противоепидемичните мерки с група жени от селото отбелязахме „Деня на жената и майката” в читалището.
9. Сбирка на клуба на младия журналист 10 март
10. На 12 март читалищната секретарка бе поканена на Общо отчетно събрание МИГ "Стамболово-Кърджали 54" в Стамболово.
11. „Аз мога да чета”- при спазване на всички мерки по безопасност второкласниците от ОБУ "Св.св. Кирил и Методий" с ръководител Шенгюл Али посетиха библиотеката при НЧ"Огнище 1944". Библиотекарката Кезбан Рахми им прочете „Молбата на книгата”. Учениците разгледаха новите книги в библиотеката. Похвалиха се, че вече могат да четат и заеха книжки за дома.
12. При стриктно спазване на противоепидемичните мерки в библиотеката при читалище „Огнище 1944” отбелязахме Международния ден на детската книга- 2 април. С деца и родители четохме Андерсенови приказки в читалището.
13. "Маратон на четенето 2021" – макар и по различен заради пандемията, благодарение на новите технологии в читалището, успяхме да обявим и осъществим Онлайн Маратон на четенето. Първите изявили желание за участие бяха братята Алперай Хасан- петокласник и Беркай Хасан- второкласник от село Ястреб. Те ни изпратиха видеа и снимки, които бяха публикувани в фейсбук страницата на читалището.
14. В Онлайн Маратона на четенето 2-23 април се включиха и шестокласничките Едже Мюмюн и Есма Халил от ОБУ"Св. св. Кирил и Методий"-с. Стремци! – 07 април
15. Петокласничката Мелтем Шенол беше поредната участничка в Онлайн Маратона на четенето. Тя е активна читателка в библиотеката и много обича да рисува. Нейните рисунки с любими приказни герои също бяха публикувани -08 април
16. Поредната участничка в "Маратона на четенето 2021" беше петокласничката [Тансел Емин](https://www.facebook.com/profile.php?id=100026833694034&__cft__%5b0%5d=AZVVKHGrRZQhE4gC_XD7AxqQ2FLVTlxnTdfCAgCeEMnMcxVDUut6BK9lZbOxBNBjIQavi5wkJ7JZujkBnrxjUKyqOlxT-sV-zIijvjWhlK97Jc7AyRiadqfFS7yUj-rLsow&__tn__=-%5dK-R)! Тя също ни изпрати рисунки и видео с абзац от любима приказка, които бяха публикувани- 09 април
17. Маратонът на четенето 2021 в читалище "Огнище 1944" продължи с Еда Раиф от с. Стремци! Тя се включи с видео на любим абзац от книгата „Похитителят на мълнии”- 09 април
18. "Прочети ми приказка"- следващите участници в "Маратона на четенето 2021" бяха братовчедките Инджи и Нурчин. Инджи е първокласничка и вече може да чете, а Нурчин много обича да слуша приказки. Споделиха, че най-любимата им приказка е "Рапунцел". За радост благодарение на Програмата на Министерството на културата "Българските библиотеки- съвременни центрове за четене и информираност" тя беше налична в нашата библиотека.
19. „Любима приказка ни прочети”-

На 12 април децата от ДГ „Мики Маус” с ръководител Севинч Юсуф посетиха библиотеката при НЧ „Огнище 1944”. Поводът на тяхното посещение беше „Маратонът на четенето 2021”. Децата разгледаха красивите и богато илюстровани книжки в библиотеката. Кметът на селото Кямил Кямил им прочете приказката „Житената питка”, която те сами избраха. Похвалиха се, че ще я драматизират в най-скоро време. Всяко от тях сподели коя е любимата им приказка. В знак на благодарност децата изпяха песничката „Тичайте краченца”, а някои от тях декламираха и стихове.

1. Следващият ни участник в Онлайн Маратона на четенето 2021 беше първокласникът Федри Неждет от гр. Кърджали. Той сподели, че вече може да чете, но най-много обича да рисува.
2. На 15 април по повод „Националния маратон на четенето 2021” второкласниците от ОБУ „Св. св. Кирил и Методий” с ръководител Джейлян Осман посетиха библиотеката при НЧ „Огнище 1944”. Децата разгледаха новите пъстроцветни книжки по Проект „Българските библиотеки- съвременни центрове за четене и информираност”. Библиотекарката Кезбан Рахми им прочете „Аладин и вълшебната лампа”, която те сами избраха измежду многобройните шарени книжки. Всички те са наши читатели. Децата също прочетоха по един абзац, за да се похвалят, че и те могат да четат. На тръгване децата върнаха прочетените книги и заеха нови.
3. [Фейме](https://www.facebook.com/profile.php?id=100015454871431&__cft__%5b0%5d=AZVZcQkkkFBQ6WIe_zOVg6KRSQ8k1qWUYbwOjON59nKSSc-MGmlGDxu-CpCt6vVROvV5k1XFoIAN0_oyj46WmyyW2kzsSIs_VRvu47ioGYMu-dmSIPnhPmEzoBHcxJkuCog&__tn__=-%5dK-R) Ерджан от ОБУ „Св.св. Кирил и Методий” беше следващата участничка в онлайн Маратона на четенето 2021. Книгата, която тя избра да прочете е любимата на всички деца "Пипи дългото чорапче".
4. Поредните участници в онлайн Маратона на четенето 2021 бяха близнаците Ата и Аталай от Стремци! Те се включиха с рисунки на любими герои и видеа на любими стихчета.
5. По повод Международния ден на земята 22 април в цялата страна се предвиждат редица информационни кампании, инициативи и събития. Читалище „Огнище” също подкрепи инициативата като обяви фотоконкурс свързан с Нашата планета Земя и изложба на детски рисунки.
6. „Деца четат на деца” - по повод 23 април- Световния ден на книгата и авторското право учениците от първи и втори клас от ОБУ „Св.св. Кирил и Методий”- с.Стремци с ръководител Гюлшен Мехмед посетиха библиотеката при НЧ”Огнище 1944”. Първокласниците се похвалиха, че вече могат да четат. Те се надпреварваха да покажат знанията си пред второкласниците, читалищния секретар Йълдъз Юсуф и библиотекаря Кезбан Рахми.

Децата се запознаха с правилата в библиотеката- как се става читател, как се ползват книгите в заемна и в читалня. Разбраха каква е разликата между книжарница и библиотека. Накрая всички се регистрираха като читатели и заеха книги за дома.

1. Поредна сбирка на клуба на младия журналист с ръководител Петър Рашков. Участници в клуба са деца от пети, шести и седми клас. Макар и по време на пандемия децата продължиха да пишат материали, които бяха изпратени и публикувани в регионалния вестник „Нов живот”.
2. В библиотеката при НЧ"Огнище 1944"-с. Стремци, общ. Кърджали гостуваха писателите-изследователи Мехмет Алев и Емел Балъкчи! Те дариха свои авторски книги на библиотеката.
3. Поредното дарение от книги за библиотеката при НЧ"Огнище 1944"-с.Стремци направи г-н Селяхидин Карабашев от град Ардино! Той е и съставител на изпратените книги.
4. Национална библиотечна седмица под надслов "Библиотеката ще ти помогне!".

С Чидем и Фадли се познаваме още от детската градина. Преди те посещаваха библиотеката със своите родители или учители. Вече завършиха първи клас и могат да четат. Развълнувани за пръв път посетиха библиотеката сами, разгледаха новите пъстроцветни книжки и заеха за дома.

1. Изработване на картички по случай 24 май с учениците от осми клас.
2. За поредна година читалището се включи в кампанията "Капачки за бъдеще". Бяха събрани над 150 кг. пластмасови капачки, които бяха предадени в организираната кампания в гр. Кърджали. По молба на читалищния секретар Йълдъз Юсуф превозът беше осигурен от фирма „Ю§ЕС” Инженеринг.
3. Поредната сбирка на клуба на младия журналист с ръководител Петър Рашков. Участниците обсъждаха подготовката на предстоящия брой на вестник „Огнище”
4. Отличия за децата от Стремци - по случай Деня на детето читалището в Стремци награди всички деца, които бяха активни в Маратона на четенето 2021 и Националната библиотечна седмица. Грамоти получиха детска градина „Мики Маус” в Стремци, 1 и 2 клас от ОБУ”Св. св Кирил и Методий”. Още шестнайсет деца и ученици бяха отличени с грамоти, медали и други награди.

Награда за най-активен читател получи Берке Басри от 6 клас.Част от момичетата от клуба на младия журналист също бяха отличени.

На специално тържество читалищният секретар Йълдъз Юсуф връчи наградите и пожела на децата да бъдат все така активни и успешни.

1. Първи стъпки в света на книгите -децата от ДГ ”Звънче” – с.Ястреб водени от своята учителка Сабрие Мехмедова направиха първите си стъпки в библиотеката в с.Стремци. Децата бяха много развълнувани от тази среща. С интерес разгледаха богатия фонд от пъстроцветни книжки. Споделиха, че любимата им приказка е „Вълкът и седемте козлета”. След като госпожата им прочете приказката за подарък на библиотеката те пожелаха да я нарисуват. С гордост поздравиха читалищния секретар Йълдъз Юсуф и библиотекаря Кезбан Рахми с научени песни и стихове в детската градина.
2. На кино в библиотеката - благодарение на новите технологии по Програма "Глоб@лни библиотеки-България" в библиотеката при НЧ "Огнище1944"-с. Стремци, общ. Кърджали прожектирахме филмчета на най-малките ни потребители. На въпроса на читалищния секретар Йълдъз Юсуф дали знаят какво е кино и дали са ходили първокласникът Аксел ни разказа, че първо трябва да си купим билет, трябва да имаме и очила ако прожекцията е 3Д, трябва да си купим и пуканки. След това всички споделиха любимите си приказки и любимите си анимационни филмчета.
3. "Всички букви зная, мога да чета!

Имам си прозорче светло към света!"

С помощник-библиотекарите Едже Хасан и Еда Раиф посрещнахме учениците от начален курс от ОБУ"Св.СВ. Кирил и Методий" водени от г-жа Гюлшен Мехмед и г-жа Джейлян Бюлент. Първокласниците се похвалиха пред всички, че вече могат да четат. За да убедят своите по големи съученици те изброиха буквите от азбуката.Читалищният секретар Йълдъз Юсуф им обясни разликата между библиотека и книжарница, прочете им "Молбата на книгата". На тръгване всички заеха пъстроцветни книжки за дома.

1. В библиотеката сме –

Петокласниците от ОБУ "СВ. св. Кирил и Методий" с ръководител Христина Яворова посетиха библиотеката при НЧ "Огнище 1944". Разгледаха най-новите книги, музикалните инструменти, носии. Джем Севгин пожела да ги поздрави с китара.

1. На пикник с любима книга- с децата от клуб "Моят роден край" по проект "Заедно- за щастливо детство" с ръководител Светлана Иванова организирахме пикник с любими приказки, игри и песни на поляната пред читалището в Стремци.
2. Весело и забавно лято в читалището- както всяка година така и тази, читалището организира различни дейности за деца и възрастни през цялото лято. – юни, август
3. Петдесет години назад във времето- среща в читалището на бивши и настоящи самодейки.
4. Отбелязване на религиозния празник „Курбан Байрам” с жените от групата за обичаи. – 17.07
5. Информационна среща МИГ "Стамболово-Кърджали 54" в читалището- 19.08
6. „Детство мое реално и вълшебно”- рисуване по асфалт с по-малките деца.
7. Ежемесечна среща на жените от групата за обичаи при НЧ"Огнище 1944". Обсъждане на предстоящи фестивали и проекти.
8. Обучение на членовете и екипа на КВО на МИГ "Стамболово-Кърджали 54" в читалището.
9. „Топъл обяд” – в условия на пандемия читалището беше в помощ на кметството. Всеки делничен ден от 12.00 до 13.00 часа читалището раздаваше храна на възрастните хора осигурени от Община Кърджали по Оперативна програма за храни и основно материално подпомагане.
10. Административна помощ на населението- попълване на всякакъв вид декларации, заявления, автобиографии, мотивационни писма и други.
11. Ден на будителите- витрина в читалището.
12. В света на приказките- организиране на
13. Онлайн Национален форум "Библиотеките днес 2021"- 25.11
14. "Книгата е прозорец към света"-

За пореден път библиотеката при НЧ"Огнище 1944"- с. Стремци, общ. Кърджали спечели проект по Програма „Българските библиотеки – съвременни центрове за четене и информираност ” към Министерството на културата.

1. За пореден път в библиотеката при НЧ „Огнище 1944”, гостуваха писателите-изследователи Емел Балъкчи и Мехмед Алев. За пореден път те дариха свои авторски книги в библиотеката. Срещнаха се и с жените от групата за обичаи.
2. Коледен базар.

**ІV.Материално – техническа база на читалището и финансови ресурси**

Читалището се помещава в сградата на кметство с. Стремци. Състои се от заемна, читалня, книгохранилище и информационен център или обща площ от 72 кв. м. За репетиции и за провеждане на мероприятията се използва ритуалната зала на кметството, а по- малките мероприятия се провеждат в библиотечно-информационния център. Обслужва се от един щатен читалищен секретар и един библиотекар.

22.03.2022г. Читалищен секретар: …………………

с. Стремци /Йълдъз Юсуф/